નસીબદાર છો કે તમે આટલા મૂવી જોઇ શકો છો અને આટલા પુસ્તકો વાંચી શકો છો. અહીં તો પઇની પેદાશ નહીં ને ઘડીની નવરાશ નહીં એના જેવો ઘાટ છે. બાકી ગઇ કાલે તમારી આ પોસ્ટ વાંચી અને બહુ ગલી ગલી થઇ એટલે ગઇ કાલ સાંજથી આજ સાંજ સુધીમાં “ગંગુબાઇ” અને “કાય્પો છે” નો વારો પડી ગયો. “ગંગુબાઇ” સાથે યુ ટ્યુબ પર પબ્લિક ટ્રાન્સપોર્ટમાં અથડાતા કૂટાતા મૂલાકાત કરી તો “કાય્પો છે” સાથે બાઅદબ થિયેટરમાં ગાંઠના 10 ડોલર ખર્ચીને ન્યાય કર્યો.